text: Se video: Sådan bekæmper sygehuset i Kolding bakterierne
  30 marts 2014 kl. 05.02
  Som vi har fortalt de seneste dage får omkring 20.000 borgere i Region Syddanmark hvert år en infektion, mens de er indlagt. Se her hvordan sygehuset i Kolding på flere områder med succes har bragt antallet af infektioner markant ned.
  Løft patienternes hovedgærde, så bakterierne fra mundhulen ikke har så let passage til lungerne.
  Så enkelt har Sygehus Lillebælt i Kolding på tre år reduceret antallet af lungebetændelser blandt patienter i respirator med 43 procent.
  Oveni har hospitalet på et år halveret antallet af blærebetændelser. Og antallet af blodforgiftninger er reduceret med hele 67 procent på tre år.
  Se indslaget og hør den ansvarlige for sygehusets infektionsbekæmpelse, professor Jens Kjølseth Møller, fortælle, hvordan sygehuset i Kolding med succes bekæmper infektionerne på flere fronter.
  Se mere og tilmeld dig høringen på www.tvsyd.dk/stopsmitten
  